Diari Oficial de la Generalitat Valenciana


Sumari del DOGV 7986, del 23-02-2017 (2017/1276)

RESOLUCIÓ d'1 de febrer de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 135/11-AIA Monòver.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7986

Data del DOGV
:   23-02-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/1276


Data del document
:   01-02-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ d'1 de febrer de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 135/11-AIA Monòver. [2017/1276]  
De conformitat amb l'article 41.3 de la Llei 21/2013, de 9 de desembre, d'avaluació ambiental, el qual estableix la publicació en el Diari Oficial de la Comunitat Valenciana de la declaració d'impacte ambiental, resolc:  
  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 135/11-AIA Monòver.  
  
«Declaració d'impacte ambiental  
Expedient: 135/11-AIA.  
Títol: legalització d'explotació porcina de producció tipus mixt.  
  
Promotor: Bibiano y Cia, SL.  
Autoritat substantiva: Direcció General de Qualitat Ambiental.  
Objecte del projecte: obtindre l'autorització ambiental integrada (AAI) per a una activitat porcina.  
Localització: polígon 6, parcel·les 70, 72, 75 a 78, 80 i 81, del terme municipal de Monòver (Alacant).  
  
Descripció del projecte  
1. Descripció de les característiques més rellevants del projecte.  
Es pretén obtindre l'autorització ambiental integrada per a una activitat porcina de producció tipus mixt, les característiques de la qual, segons la documentació aportada, són:  
L'activitat ramadera consisteix en la producció de porquets que en part es crien fins a aconseguir els 20 kg PV, moment en què destinen a altres explotacions per a l'engreix, i la resta s'engreixa en la mateixa explotació fins a aconseguir els 100 kg PV, moment en què es destinen a escorxador. S'estima una producció anual de 12.000 porquets de 20 kg i 750 porcs de 100 kg.  
La superfície de la finca és de 212.822 m², segons les dades de l'oficina virtual del cadastre, mentre que la superfície construïda és de 6.632,51 m² segons la documentació tècnica, encara que hi ha instal·lacions de les quals no s'ha considerat la superfície.  
L'explotació, en funcionament actualment, disposa d'una capacitat per a 1.000 porques, 150 porques de reposició, 12 verros, 2.000 places de transició de porquets que s'engreixen de 6 a 20 kg i 300 places d'engreix de 20 a 100 kg, moment en què es destinen a escorxador. Aquesta capacitat pretén aconseguir-se una vegada dispose el promotor de les autoritzacions corresponents, encara que actualment la capacitat és la que està arreplegada en el Registre d'Explotacions Ramaderes (REGA) emés per la Conselleria d'Agricultura, Pesca i Alimentació, de data 9 de maig de 2012, per a la capacitat següent:  
  
- 2.000 places de porquets fins a 20 kg.  
- 750 places de porques amb porquets fins a 6 kg.  
- 450 places de reposició.  
- 12 places de verros.  
L'explotació està constituïda per les instal·lacions següents:  
Nau 1: 723,12 m², 251 places de gestació.  
Nau 2: 516,60 m², 153 places de gestació i 11 verros.  
Nau 3: 1.429,74 m², 224 places de parts i 500 places de recria de porquets.  
Nau 4: 956,80 m², 300 places d'engreix i 300 places de recria de porquets.  
Nau 5: 100 m², 150 places de recria de porquets.  
Nau 6: 100,00 m², 150 places de recria de porquets.  
Nau 7: 100,00 m², 150 places de recria de porquets.  
Nau 8: 200,75 m², 300 places de recria de porquets.  
Nau 9: 255,50 m², 300 places de recria de porquets.  
Nau 10: 100,0 m², 150 places de recria de porquets.  
Dos parcs de terra, un de 1.500 m² i capacitat per a 150 porques de reposició i 150 porques en gestió i un altre de 750 m² i capacitat per a 150 porques en gestació.  
Hi ha un femer, on es deposita el fems sòlid procedent de la neteja manual de corredors i la resta de zones sense fosses.  
Els purins queden retinguts en fosses de purins situades davall de les naus (naus 1, 2, 3 i 4) o en els patis exteriors, i disposen d'arquetes fora de la nau des d'on poden buidar-se directament, i es pretén dirigir per canonada i gravetat els purins que es generen en les naus aigües amunt de la bassa de purins, que té una capacitat de 441 m³. La capacitat d'emmagatzematge de purins és superior als tres mesos d'autonomia exigida en el Reial decret 324/2000, d'ordenació de les explotacions porcines.  
Les aigües residuals domèstiques es gestionaran juntament amb els purins.  
Els cadàvers són retirats de l'explotació per empresa gestora autoritzada a aquest efecte.  
Al final del cicle productiu, es realitza la neteja i desinfecció de les naus.  
S'aplica el programa de desinfecció, desinsectació i desratització.  
Els residus perillosos generats en l'explotació són emmagatzemats en contenidors homologats i en recinte tancat, els quals són retirats per gestor autoritzat.  
El subministrament d'aigua procedeix d'un pou localitzat en la zona, pertanyent a la PZF 5067 Santa Bàrbara, així com de la xarxa municipal de distribució d'aigua potable. (No s'ha aportat el càlcul de les necessitats hídriques que inclou l'aigua que beuen els animals, la neteja i les oficines, ni s'ha aportat informació sobre les accions disponibles de la SAT ni el contracte subscrit per a l'abastiment d'aigua potable.)  
L'energia elèctrica procedeix de la xarxa d'abastiment elèctric d'empresa subministradora.  
2. Situació de l'explotació ramadera actualment.  
La tramitació de l'expedient 118/10-CON relacionat amb la primera sol·licitud d'AAI per a l'explotació, expedient que es va tancar per caducitat del procediment, va portar associada la visita de camp a l'explotació amb data 10 de març de 2010, i es va comprovar una sèrie de deficiències en la gestió de l'explotació, que van quedar reflectides en l'informe emés per a aquest expedient, i que s'indiquen a continuació:  
  
- Els purins generats s'aboquen directament en parcel·les de la propietat, parcel·les 77 i 78, que estan estructurades en bancals.  
- Les instal·lacions obertes de gestació, nau 1, no estan dissenyades adequadament per a poder retindre els purins generats i gestionar-los adequadament, ja que es produeix l'abocament dels purins per sobreeiximent des de les instal·lacions, els quals es dispersen per gravetat als terrenys pròxims a la nau que no estan preparats per a retindre'ls i poder-los retirar periòdicament sense generar abocaments.  
- Les instal·lacions dedicades a deslletament, naus 5 a 10, tenen un sistema d'arreplega de purins consistent en fosses obertes, que no són efectives per a aquesta orientació ramadera, ja que l'elevada taxa d'humitat dels purins, així com el volum generat, produeix desbordament d'aquests per ompliment.  
- El femer definit en la documentació tècnica, localitzat en la parcel·la 70, correspon a una excavació en el terreny sense cap tipus d'impermeabilització ni condicionament, en el qual es depositen residus de distinta naturalesa; pròxim a aquest hi ha una altra excavació en el terreny en condicions semblants a l'anterior, on s'aboquen purins.  
  
- Els parcs de gestació no estan impermeabilitzats.  
La situació de l'explotació va obligar a sol·licitar, per part d'aquesta direcció general, la concordança entre la documentació tècnica presentada i les característiques reals de l'explotació, ja que es tractava d'una legalització. A més, es va sol·licitar l'adopció de mesures correctores, destinades tant al condicionament de les instal·lacions existents que presenten deficiències, com a la correcta gestió de purins, que en aqueixa situació no s'ajustava a les exigències de la normativa sectorial vigent en la matèria. A més, es va sol·licitar una sèrie d'informes (organisme de conca, certificat d'informació pública, certificat de compatibilitat urbanística municipal, informe de la Conselleria d'Agricultura, Pesca i Alimentació, així com informe de la Conselleria de Cultura i Esport). Aquesta documentació complementària no va ser remesa, ja que l'òrgan substantiu va dictar una resolució de caducitat del procediment amb data 10 de novembre de 2010.  
Per a aquesta tramitació, les modificacions proposades actualment pel promotor per a les instal·lacions existents, s'arrepleguen a continuació:  
- Construcció d'un parc de 1.500 m², que substituiria els dos existents, amb solera de formigó armat amb malla electrosoldada, vora perimetral a base de bloc de formigó lluït, canal i arqueta d'arreplega de lixiviats. La capacitat serà per a 522 porques en gestació.  
  
- Construcció de bassa de purins, amb capacitat per a 3.000 m³, impermeabilitzada amb làmina de polietilé d'alta densitat.  
- Construcció de femer que substituirà l'existent, juntament amb el nou parc projectat, amb solera de formigó armat amb malla electrosoldada, vora perimetral a base de bloc de formigó lluït, canal i arqueta d'arreplega de lixiviats, amb superfície de 150 m².  
Amb data 25 de maig de 2012, es realitza novament visita de camp a l'explotació i s'emet respecte d'això les consideracions següents:  
- El parc proposat no s'ha executat.  
- La bassa de purins proposada no s'ha executat. El promotor ho justifica per estar pendent de l'autorització de la llicència d'obra menor per part de l'ajuntament.  
- S'ha recuperat el sòl de les parcel·les on abans s'abocaven purins, corresponents a les parcel·les 77 i 78, i es cultiva actualment ordi.  
  
- Les instal·lacions obertes de gestació, nau 1, continuen mal condicionades, ja que continua produint-se l'abocament dels purins per sobreeiximent des de les instal·lacions.  
- Les instal·lacions dedicades a deslletament, naus 5 a 10, sí que s'han condicionat, per la qual cosa els purins ara sí que queden retinguts en fosses que es buiden per mitjà de cisternes.  
- El femer definit en la documentació tècnica, localitzat en la parcel·la 70, està clausurat, i s'ha executat el femer projectat on es deposita la fracció sòlida dels purins que resulten de la neteja de les instal·lacions.  
  
  
Tramitació administrativa  
1. Antecedents  
Aquesta direcció general es va pronunciar en primera instància amb data 24 de maig de 2010, sobre la suficiència de la documentació relativa a aquest expedient (referència nostra 118/10-CON, referència vostra 106/07 IPPC SCICo/LGG), en l'informe de la qual detectava deficiències en la documentació tècnica i en la mateixa gestió de l'explotació que havien d'esmenar-se per a poder continuar la tramitació d'avaluació d'impacte ambiental, així com la inexistència d'una sèrie d'informes amb què havia de completar-se l'expedient. Per a aquest expedient, l'òrgan substantiu va dictar una resolució de caducitat del procediment amb data 10 de novembre de 2010.  
L'expedient actual, iniciat amb data 18 d'abril de 2011 amb la sol·licitud del promotor de l'AAI davant de l'òrgan substantiu, inclou la proposta de modificacions, tant en les instal·lacions com en la gestió de l'explotació, amb l'objectiu d'esmenar les deficiències que presentava l'explotació inicialment.  
2. Informació pública. Remissió de l'expedient  
Dins del procediment d'AAI i una vegada pronunciada aquesta direcció general sobre la suficiència de la documentació presentada, s'inicia l'expedient relatiu a la declaració d'impacte ambiental (DIA) amb data 26 d'octubre de 2011, sol·licitada per la Direcció General de Qualitat Ambiental.  
Amb data 7 de febrer de 2012, se sol·licita a la Direcció General de Qualitat Ambiental que complete l'expedient en els termes arreplegats en l'informe emés en la fase de suficiència de documentació, el qual es completa amb la presentació de documentació complementària amb data 17 de maig de 2012.  
La informació pública s'ha fet en el DOCV de data 3 de gener de 2012 de juny de 2009, en el tauler d'edictes de l'ajuntament i s'ha notificat als veïns contigus a l'activitat. S'han presentat diverses al·legacions.  
3. Resum de les al·legacions  
L'al·legació presentada dins del termini legalment establit, subscrita per 54 al·legants, arreplega les manifestacions següents de caràcter ambiental, l'extracte de les quals s'indiquen a continuació:  
«1. Els valors d'emissió de fem i purins en funció de la càrrega ramadera prevista són el doble dels calculats en el projecte, la qual cosa exigeix la construcció d'una bassa de 3.763 m³.  
2. Per a poder realitzar l'abocament de purins a terrenys de cultiu haurà de presentar-se acreditació actualitzada de la disponibilitat d'aquests. La superfície necessària per a aquest abocament és de 157 ha.  
3. Els terrenys on s'exerceix l'activitat ramadera, així com els abocaments de purins, es troben a una distància de 750 metres o inferior al nucli residencial Cañada de Don Ciro, per la qual cosa no es respecta la distància mínima de 1.000 metres establida per llei. En aquest sentit, l'administració competent haurà de posar els mitjans per a restablir la legalitat urbanística. Així mateix, aquelles finques on es produïsquen abocaments a terreny hauran de situar-se a més de 1.000 metres de distància de qualsevol nucli residencial.  
4. La tanca perimetral dels terrenys ocupats per la granja impedeixen el pas a l'assagador del Salero, la qual cosa és contrari a la Llei 3/1995, de camins ramaders. Per a restaurar l'estat original a aquest camí haurà d'eliminar-se aquesta tanca i, en conseqüència, la parcel·la cadastral 70 del polígon 6 quedarà fora dels límits de l'explotació.  
5. Les aigües residuals generades en la granja hauran de ser tractades abans de mesclar-les amb els purins i abocades a terreny agrícola.  
6. El consum d'aigua previst per a l'ampliació de l'explotació porcina quadruplica la demanda que existia en origen, per la qual cosa correspondrà als organismes competents l'autorització per al subministrament del nou consum.  
7. L'explotació ramadera haurà de disposar d'una zona exterior per a realitzar les tasques d'abastiment de pinsos, càrrega i descàrrega d'animals i retirada de purins, per a evitar l'entrada en el recinte de vehicles aliens a l'explotació.  
8. Per a minimitzar les emissions d'elements contaminants a l'atmosfera, es recomana l'aplicació de les millores tècniques disponibles per al porcí (MAPA).  
9. Diversos veïns han efectuat reiterades denúncies al SEPRONA de Monòver per la realització d'abocaments incontrolats de purins al sòl del terme municipal que no han sigut autoritzats.  
  
10. L'emplaçament de l'activitat està en sòl no urbanitzable protegit.  
  
11. La capacitat de la bassa de purins és insuficient.»  
Vist l'estat real de l'explotació, així com la documentació tècnica relativa a l'activitat, s'aporten les consideracions de caràcter ambiental següents als apartats anteriors:  
1. El volum de purins, el nitrogen associat i la superfície agrícola necessària on aplicar-los com a adob orgànic s'ha calculat d'acord amb el Reial decret 324/2000, d'ordenació de les explotacions porcines.  
  
2. Per a poder aplicar els purins com a adob orgànic, s'ha aportat justificació de la disponibilitat de parcel·les agrícoles i s'ha adjuntat el contracte d'acceptació subscrit pel propietari d'aquestes parcel·les, així com la identificació cadastral d'aquestes. En el cas que el propietari de les dites parcel·les rescindisca el contracte d'acceptació de purins, el titular de l'activitat ramadera haurà de disposar de la superfície agrícola suficient que substituïsca l'anterior, si tot això ocorre, haurà de notificar-se a aquesta direcció general tal com queda plasmat en el condicionant número 12 arreplegat al final d'aquesta DIA.  
3. L'autorització de les explotacions ramaderes estan condicionades al compliment d'unes distàncies mínimes respecte a nuclis urbans, tal com estableix l'article 53 de la Llei 6/2003, de 4 de març, de la Generalitat, de ramaderia de la Comunitat Valenciana, que haurà d'autoritzar la Conselleria d'Agricultura, Pesca, Alimentació i Aigua, informe que ha de justificar, a més, el compliment de les distàncies mínimes exigides en l'article 1.9.S.2. Separació sanitària del Reial decret 324/2000, de 3 de març, pel qual s'estableixen normes bàsiques d'ordenació de les explotacions porcines. Aquest informe no s'ha rebut fins ara.  
  
4. La Unitat de Camins Ramaders de la Direcció Territorial d'aquesta conselleria haurà d'emetre informe sobre la situació de l'assagador del Salero al seu pas per l'explotació i de les mesures a adoptar d'acord amb la Llei 3/1995, de camins ramaders. Aquest informe no s'ha obtingut fins ara.  
5. L'informe favorable emés per la Confederació Hidrogràfica del Xúquer, de data 22 de maig de 2012, no posa objecció a la gestió de les aigües residuals, que descriu «(?) Són conduïdes fins una fossa sèptica d'obra. Una vegada plena, serà buidada per mitjà de tractor i cisterna d'aspiració impulsió i es mesclarà el seu contingut amb els purins de la granja.»  
6. Respecte al consum d'aigua, es desconeixen les accions subscrites amb la ZZT 5284 Santa Bàrbara, ni el volum aportat anualment de la xarxa d'abastiment municipal. En els condicionants d'aquesta DIA se sol·licita aquesta justificació.  
7. Les instal·lacions ramaderes hauran de ser supervisades i autoritzades pel veterinari inspector pecuari de la Conselleria d'Agricultura, Pesca, Alimentació i Aigua, el qual ha emés un informe relatiu a la instal·lació en què no s'inclou la manifestació d'objeccions.  
8. Les millors tècniques disponibles per a porcí són aconsellables, però no de compliment obligatori.  
9. S'ha justificat aplicar els purins, amb la nova gestió proposada per a l'explotació, en determinades parcel·les agrícoles el propietari de les quals ha autoritzat l'aplicació esmentada. És el titular de l'explotació, tal com estableix la Llei 6/2003, de ramaderia, el responsable del correcte emmagatzematge i gestió dels fems i purins generats en l'explotació i ha de complir les condicions legalment i reglamentàriament establides.  
10. L'informe de compatibilitat urbanística municipal emés per l'Ajuntament de Monòver indica que el sòl on s'ubica l'activitat es qualifica, segons la normativa urbanística municipal vigent, com a sòl no urbanitzable general, i està permés l'ús agropecuari.  
11. S'han calculat les necessitats d'emmagatzematge de purins, d'acord amb els requisits del Reial decret 324/2000, d'ordenació de les explotacions porcines.  
  
Informes sectorials i documentació complementària  
Els informes inclosos en l'expedient s'indiquen a continuació:  
- Llicència d'obertura d'establiments de l'Ajuntament de Monòver, de data 18 de desembre de 1996, concedida per a una activitat l'única coincidència de la qual és l'espai on s'ubicava, ja que es tractava d'una activitat ramadera amb diferent orientació a l'avaluada actualment, que consistia en una explotació porcina de cicle tancat pel mètode càmping, amb capacitat per a 300 mares en cicle tancat, el promotor de la qual era Cárnicas Nicolas, SL. Per a l'activitat inicial es va dictar, amb data 23 de juliol de 1996, una estimació d'impacte ambiental favorable condicionada, entre altres compliments, a disposar de bassa de purins (exp. 41/96-AIA). Es considera que l'activitat actual requereix la seua legalització, en tractar-se d'una activitat diferent de l'anterior, ja que difereixen substancialment tant en l'orientació com en la capacitat de l'explotació, i es tracta, a més, de promotors diferents.  
  
- Agroseguro, de data 27 d'abril de 2011, contractat per a 989 animals.  
- Informe de compatibilitat urbanística favorable emés per l'Ajuntament de Monòver, de data 25 d'octubre de 2011, en el qual s'indica que les parcel·les on es localitza l'explotació es troben ubicades en sòl classificat pel vigent Pla General d'Ordenació Urbana de 12 de novembre de 1985, com a sòl no urbanitzable general. A més, la finca està afectada per l'assagador del Salero i l'assagador de les Canyades, per la qual cosa haurà de sol·licitar autorització aquesta conselleria quant a la distància que han de tindre les construccions.  
- Aportat pel promotor amb data 25 de maig de 2012, acord, basant-se en l'expedient sancionador 197/11SAN, per mitjà del qual s'acorda, en compliment del Reial decret 509/2007, de 20 d'abril, pel qual s'aprova el reglament per al desplegament i execució de la Llei 16/2002, d'1 de juliol, de prevenció i control integrats de la contaminació, procedir a l'adopció de les mesures següents:  
Reduir el nombre de reproductores fins a les 750 (actualment el REGA és de 1.000 reproductores) en un termini màxim de 30 dies.  
Renunciar a l'activitat d'engreix de porcí (actualment en el REGA l'explotació disposa de 300 places d'engreix).  
Les places d'engreix i de reproductores que, com a conseqüència de la regularització del cens de l'explotació, es queden buides, s'han de netejar, desinfectar i precintar per a impedir la posterior utilització.  
  
- Aportat pel promotor amb data 25 de maig de 2012, registre d'explotacions ramaderes de la Comunitat Valenciana (REGA) de data 9 de maig de 2012, per a la capacitat següent:  
2.000 places de porquets fins a 20 kg.  
750 places de porques amb porquets fins a 6 kg.  
450 places de reposició.  
12 places de verros.  
- Autorització de prospecció arqueològica de la Conselleria de Turisme, Cultura i Esport de data 26 de març de 2011.  
- Informe del veterinari inspector pecuari de la Conselleria d'Agricultura, Pesca, Alimentació i Aigua, de data 29 de novembre de 2011.  
  
- Informe favorable de la Confederació Hidrogràfica del Xúquer, de data 22 de maig de 2012, condicionat al compliment, entre altres, de la prescripció següent:  
Haurà d'aportar certificats d'impermeabilitat i estanquitat tant de la bassa de purins, fosses existents i bassa d'obra d'aigües residuals sanitàries, així com de la bassa i el femer de nova construcció.  
  
No s'ha rebut l'informe de caràcter territorial i urbanístic de la Conselleria d'Agricultura, Pesca i Alimentació, tal com estableix la Llei 10/2004, de 9 de desembre, de la Generalitat, de sòl no urbanitzable i l'article 3.d. de l'Ordre de 17 d'octubre de 2005, de la Conselleria d'Agricultura, Pesca i Alimentació, per la qual es regula l'emissió dels informes de caràcter territorial. Aquest informe permetrà conéixer si la distància de l'explotació al nucli urbà més pròxim compleix les distàncies mínimes exigides en l'article 7.5.T.1. Separació sanitària del Reial decret 324/2000, de 3 de març, pel qual s'estableixen normes bàsiques d'ordenació de les explotacions porcines.  
  
Afeccions legals  
El sòl on s'exerceix l'activitat es qualifica com a sòl no urbanitzable general, segons Pla General d'Ordenació Urbana de 12 de novembre de 1985, com a sòl no urbanitzable general.  
La finca està afectada per l'assagador del Salero, que discorre en la finca vorejant de l'extrem nord a sud-oest de la parcel·la 70. L'assagador de les Canyades coincideix amb el camí d'accés a la finca, extern a aquesta.  
L'activitat proposada no afecta cap espai natural protegit de la província d'Alacant, ni cap espai natural actualment inclòs en l'àmbit de plans d'ordenació dels recursos naturals o plans rectors d'ús i gestió aprovats, en tramitació o en redacció, o alguna altra figura reglamentada en desplegament de la Llei 11/1994, d'espais naturals protegits de la Comunitat Valenciana.  
  
Consideracions ambientals  
L'explotació es localitza a l'oest del nucli urbà, en una zona agrícola de secà amb cultius predominants de vinyes i ametlers, i es localitzen habitatges unifamiliars dispersos i nuclis residencials (Cañada de Don Ciro, entre altres). Segons la cartografia temàtica d'aquesta conselleria, no hi ha afeccions territorials rellevants i l'erosió actual i potencial de la zona és molt baixa (0-7 t/ha i any). La vulnerabilitat d'aqüífers és molt baixa, no hi ha risc de lliscament ni de desplaçament. Fisiogràficament correspon a un terreny fortament ondulat, litològicament està constituït per argiles, margues i algeps.  
  
Part de la finca, concretament les parcel·les 72-b, 77-a, 70-a i la part nord de la 70-b, corresponen a sòl forestal. Únicament la vegetació associada a la parcel·la 72-b correspon a pineda amb vegetació arbustiva associada, subparcel·la que haurà de quedar inalterada. Qualsevol actuació en aquestes subparcel·les requerirà autorització de la direcció territorial d'aquesta conselleria en matèria forestal.  
L'estudi d'impacte ambiental presentat inclou la identificació d'impactes i els elements del medi susceptibles de ser afectats, les mesures preventives i correctores proposades, així com el programa de vigilància ambiental. Els impactes més rellevants i les mesures protectores i correctores associades proposades són:  
Emissions  
- Sorolls. La documentació tècnica inclou un informe sobre el nivell de soroll causat per les instal·lacions, de data 24 de gener de 2008, en el qual es conclou que el soroll associat a l'explotació no supera els límits establits per a zones industrials, tal com queda establit en la Llei 7/2002, de 3 de desembre, de protecció contra la contaminació acústica, i no hi ha receptors pròxims (sanitariodocent, residencial, terciari o industrial) que puguen ser afectats per les emissions sonores produïdes per l'activitat.  
- Olors. La superfície de la finca fa que es dispersen les olors normals de l'explotació associades als animals i als purins generats sense que hi haja afecció a contigus. Per a la utilització dels purins com a adob orgànic s'han d'aplicar les indicacions del codi de bones pràctiques agrícoles; s'ha d'utilitzar en dies de poc vent i temperatures no molt elevades, i s'ha de respectar com a distància mínima la de 500 metres a altres explotacions de porcí i a 1.000 metres de nuclis urbans.  
  
Abocaments  
Les instal·lacions obertes de gestació, nau 1, continuen mal preparades, ja que es produeix l'abocament dels purins per sobreeiximent des de les instal·lacions, per la qual cosa s'hauran d'adoptar les mesures necessàries que permeten que els purins queden retinguts en fosses i no es generen abocaments associats a aquests.  
Generació de cadàvers  
El contenidor de cadàvers es localitza dins de l'explotació, pròxim a la porta d'entrada i dins de fossa, de manera que la tapa queda a arran de sòl. Cal optar per un sistema d'emmagatzematge de cadàvers que permeta millorar les condicions de desinfecció. Es poden utilitzar els contenidors convencionals homologats per a aquest tipus d'explotacions.  
  
Generació de purins  
Els purins seran emmagatzemats en fosses i basses impermeabilitzades fins a la retirada a parcel·les agrícoles perquè siguen utilitzats com a adob orgànic. Els purins seran aplicats en camps de cultiu en explotació, i s'han d'evitar corrents d'aigua, rius, rierols, barrancs, etc., així com fonts i altres possibles focus de contaminació. No s'ha de sobrepassar la quantitat de 170 kg N/ha i any, tal com queda establit en el Reial decret 261/1996, de 16 de febrer, sobre protecció de les aigües contra la contaminació produïda pels nitrats procedents de fonts agràries; en l'Ordre de 29 de març de 2000, de la Conselleria d'Agricultura, Pesca i Alimentació, per la qual s'aprova el codi valencià de bones pràctiques agràries, i el Decret 324/2000, de 3 de març, pel qual estableixen normes bàsiques d'ordenació d'explotacions porcines.  
Residus  
Els residus perillosos han de ser retirats per gestor autoritzat, fins a aqueix moment s'han d'emmagatzemar en contenidors homologats, estancs i en recinte tancat.  
Situació de l'explotació  
En l'explotació s'han introduït modificacions en la seua gestió, com és la correcta gestió dels purins, per la qual cosa actualment no hi ha abocaments de purins associats a l'activitat ramadera. A més, s'han fet modificacions de les instal·lacions, la qual cosa permet concloure que si es gestiona l'explotació d'acord amb el que s'ha manifestat en la documentació tècnica, i s'executen les modificacions proposades, no se suposen impactes significatius associats a l'activitat ramadera.  
Recursos  
No queda justificat legalment l'aprofitament d'aigua de pou de la ORA 4652 Santa Bàrbara, ni el de la xarxa d'abastiment municipal.  
  
  
Consideracions jurídiques  
1. El projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental, abans de la resolució administrativa que s'adopte per a l'aprovació definitiva d'aquell, segons es desprén de l'article 5é de la Llei d'impacte ambiental i concordants del seu reglament, annex I, apartat 1.h.  
  
2. En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'impacte ambiental; en la Llei 2/1989, de 3 de març, de la Generalitat Valenciana, i en les altres disposicions que se li apliquen.  
3. L'article 16 del Decret 112/2011, de 2 de setembre, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, atribueix a la Direcció General d'Avaluació Ambiental i Territorial la competència sobre avaluació ambiental estratègica i de projectes.  
Per tot això, i fent ús de les facultats legalment establides, formule la següent  
Declaració d'impacte ambiental  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, el projecte de legalització d'explotació porcina localitzada al terme municipal de Monòver (Alacant), promogut per Bibiano i Cia, SL, sempre que s'hi desenvolupe d'acord amb les previsions de l'estudi d'impacte ambiental i els condicionants i les modificacions establits a continuació:  
  
1. Abans de l'obtenció de l'autorització d'inici atorgada per l'òrgan substantiu i en el termini que aquest establisca, s'haurà d'emetre l'informe de caràcter territorial i urbanístic de la Conselleria d'Agricultura, Pesca i Alimentació, tal com estableix la Llei 10/2004, de 9 de desembre, de la Generalitat, de sòl no urbanitzable i l'article 3.d de l'Ordre de 17 d'octubre de 2005, de la Conselleria d'Agricultura, Pesca i Alimentació, per la qual es regula l'emissió dels informes de caràcter territorial.  
  
2. Abans de l'obtenció de l'autorització d'inici atorgada per l'òrgan substantiu i en el termini que aquest establisca, s'haurà d'obtindre un informe de la Direcció Territorial d'aquesta conselleria en matèria de camins ramaders i forestal.  
3. Abans de l'obtenció de l'autorització d'inici atorgada per l'òrgan substantiu i en el termini que aquest establisca, haurà de presentar justificació legal de l'aprofitament d'aigua de la CQS 9138 Santa Bàrbara, així com d'aigua potable de la xarxa municipal.  
4. Abans de l'obtenció de l'autorització d'inici atorgada per l'òrgan substantiu i en el termini que aquest establisca, s'hauran de condicionar les instal·lacions obertes de gestació, nau 1, de manera que s'aconseguisca que la totalitat dels purins generats queden retinguts en les fosses de purins fins a la retirada a la bassa de purins o a camps de cultiu autoritzats.  
5. Abans de l'obtenció de l'autorització d'inici atorgada per l'òrgan substantiu i en el termini que aquest establisca, s'haurà de justificar la construcció del parc de 1.500 m² amb les característiques descrites en la documentació tècnica i la clausura dels dos parcs existents, així com la construcció de la bassa de purins, que es recomana d'obra, impermeabilitzada, de manera que s'evite fissures en la làmina de PEAD causades amb les operacions de buidatge i d'eliminació de la fase sòlida, així com la degradació amb el temps.  
6. Abans de l'obtenció de l'autorització d'inici atorgada per l'òrgan substantiu i en el termini que aquest establisca, cal justificar que les arquetes d'extracció dels purins estan impermeabilitzades i són estanques, tal com es descriu en la documentació tècnica.  
7. Cal disposar en l'explotació de còpia dels contractes de retirada de residus perillosos/no perillosos, així com el contracte de retirada de cadàvers actualitzats.  
8. Cal aportar un pla de gestió i producció agrícola dels purins, de manera que es justifique que l'extracció de purins de l'explotació coincideix amb l'època apropiada de fertilització dels cultius a què s'aplica, i s'ha d'indicar el mètode d'aplicació, identificació cadastral de les parcel·les on s'apliquen els purins, la data d'aplicació i la dosi. Aquesta informació haurà d'estar actualitzada i disponible en l'explotació perquè puga ser revisada per qualsevol organisme que ho requerisca.  
9. A l'hora d'utilitzar els purins com a fertilitzants, cal limitar la zona d'aplicació a camps de cultiu i pastius no naturals i evitar les proximitats de corrents d'aigua, rius, rierols, barrancs, etc., així com fonts, conduccions subterrànies d'aigua i altres possibles focus de contaminació. No s'ha de superar la quantitat de 170 kg de N/ha i any. Cal, preferentment, soterrar els purins immediatament per a evitar les possibles pèrdues de nitrogen amoniacal.  
10. D'acord amb el Reial decret 324/00, d'ordenació de les explotacions porcines, cal respectar com a distància mínima, en la distribució de fem sobre el terreny, la de 100 m respecte a altres explotacions del grup primer, i 200 m respecte a les explotacions incloses en la resta dels grups definits en l'article 3.B del Reial decret 324/00 i als nuclis urbans. En relació amb els cursos d'aigua, cal respectar el que estableix el reglament de domini públic hidràulic, que desplega els títols preliminar, I, IV, i VI i VII de la Llei 29/1985, de 2 d'agost, d'aigües, aprovat pel Reial decret 849/1986, d'11 d'abril, i el que disposen els diferents plans hidrològics de conca.  
11. Cal disposar d'informe favorable de la Conselleria de Cultura i Esport, en relació amb la Llei 4/1998, d'11 de juny, de patrimoni cultural valencià.  
12. S'ha de comunicar a aquesta direcció general qualsevol variació que es produïsca en la gestió proposada per als purins, així com en la destinació dels residus.  
  
Segon  
Notificar a les persones interessades que contra aquesta resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans que en defensa del seu dret consideren pertinents.  
  
Tercer  
Publicar aquesta declaració d'impacte ambiental en el Diari Oficial de la Generalitat Valenciana de la forma reglamentària, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, d'impacte ambiental.  
  
  
València, 28 de maig de 2012.- El director general de Gestió Ambiental i Territorial: Juan Giner Corell.»  
  
València, 1 de febrer de 2017.- El director general de Medi Natural i d'Avaluació Ambiental: Antoni Marzo i Pastor.